P6_TA(2006)0607
Birma
Euroopa Parlamendi resolutsioon olukorra kohta Birmas
Euroopa Parlament,
—võttes arvesse ÜRO eri raportööri Pinheiro 21. septembri 2006. aasta aruannet inimõiguste kohta Myan-
maris;
—võttes arvesse ÜRO Julgeolekunõukogu 15. septembri 2006. aasta otsust võtta Myanmar ametlikult
päevakorda, ÜRO peasekretäri asetäitja poliitilistes küsimustes Ibrahim Gambari visiiti Birmasse
9.–12. novembrini 2006 ja tema sellele järgnenud infotundi Julgeolekunõukogus;
—võttes arvesse oma varasemaid resolutsioone Birma kohta, eriti 17. novembri 2005. aasta resolut-
siooni (1);
—võttes arvesse nõukogu 29. mai 2006. aasta määrust (EÜ) nr 817/2006, millega uuendatakse Birma/
Myanmari vastu suunatud piiravaid meetmeid (2);
—võttes arvesse Helsingis 10.–11. septembril 2006. aastal toimunud kuuenda Aasia-Euroopa kohtumise
(ASEM) eesistuja avaldust;
—võttes arvesse kodukorra artikli 115 lõiget 5,
A. arvestades, et riiklik rahu- ja arengunõukogu (SPDC) jätkab tegevust, mille tulemusel kannatab Birma
rahvas inimõiguste kohutavate rikkumiste all, nagu sunniviisiline töö, teisitimõtlejate tagakiusamine, laps-
sõdurite sundvärbamine ja sunniviisiline ümberasustamine;
B. arvestades, et Rahvuslik Konvent, mis tuli esimest korda kokku 1993. aastal, et koostada põhiseadus ja
mille tegevust on sellest alates korduvalt peatatud, tuli taas kokku 10. oktoobril 2006, kuid demokraatli-kult valitud esindajate, eelkõige Rahvuslik Demokraatia Liiga (NLD), samuti etniliste rühmade puudumisetõttu on sellel usaldusväärsuse puudujääke;
C. arvestades, et Rahvusliku Demokraatia Liiga juht, Nobeli preemia laureaat ja Sahharovi auhinna võitja
Aung San Suu Kyi on kümme viimasest kuueteistkümnest aastast olnud koduarestis, mis on ebaseaduslik
meede, mida sõjalise hunta igal aastal pikendab;
D. arvestades, et Birma naabrid peavad võtma kindlama seisukoha selle riigi sõjalise režiimi rikkumiste
suhtes ja nõudma, et Birma parandaks inimõiguste olukorda ja edendaks demokraatiat;
E. arvestades, et enam kui kolmkümmend protsenti alla viieaastastest lastest kannatavad alatoitumise käes,
suremus malaariasse ja tuberkuloosi on endiselt väga suur, HIV/AIDSi epideemia on levinud kogu elanik-konnas ja peaaegu pool kooliealistest lastest ei alusta kunagi kooliteed;
F. arvestades, et Birma valitsus andis hiljuti Rahvusvahelisele Punase Risti Komiteele käsu sulgeda viis selle
välibürood riigis, muutes võimatuks suurema osa organisatsiooni abitegevusest ja tööst nende tsiviilisi-
kute kaitsmisel, kes elavad rasketes tingimustes piirialadel;
G. arvestades, et rahvusvahelise narkootiliste ainete kontrollistrateegia 2006. aasta aruande kohaselt on
Birma maailmas suuruselt teine illegaalse oopiumi tootja, kelle arvele kuulub enam kui üheksakümmendprotsenti Kagu-Aasia heroiinist;
1. mõistab riikliku rahu- ja arengunõukogu hukka Birma rahva järeleandmatu allasurumise eest enam kui
40 aasta vältel ja selle täieliku ebaõnnestumise liikuda märkimisväärselt demokraatia suunas;23.12.2006 C 317 E/902 Euroopa Liidu Teataja
Neljapäev, 14. detsember 2006ET
(1) ELT C 280 E, 18.11.2006, lk 473.
(2) ELT L 148, 2.6.2006, lk 1.
2. keeldub tunnustamast Rahvusliku Konvendi põhiseaduse ettepanekute legitiimsust seni, kuni pole
kaasatud Rahvuslik Demokraatia Liiga ja teised erakonnad; nõuab tungivalt, et Rahvuslik Konvent esitaks
demokraatia tegevuskava, mis peegeldab tõeliselt Birma rahva soove, selle asemel et tugevdada sõjaväevõimuhaaret;
3. nõuab Aung San Suu Kyi ja teiste riikliku rahu- ja arengunõukogu käes olevate poliitvangide –keda
hinnanguliselt on üle 1 100 –kohest tingimusteta vabastamist;
4. mõistab hukka Birma valitsuse hiljutise Rahvusvahelise Punase Risti Komitee viie välibüroo sulgemise
(Mandalay's, Mawlamyine's, Hpa-an'is, Taunggyi's ja Kyaing Tong'is), mis muudab võimatuks organisatsioonihumanitaartöö, ja teised humanitaarabi valitsusväliste organisatsioonide hirmutamiseks mõeldud meetmed;kutsub Birma valitsust üles lubama nendel organisatsioonidel tegutseda ilma sekkumiste ja piiranguteta;
5. mõistab rängalt hukka režiimipoolse mitme suure etnilise rühma, sealhulgas Ida-Birma karenite
brutaalse allasurumise, mis on viinud ulatuslike kannatuste ja riigisisese ümberasustamiseni, kus umbkaudu82 000 inimest pidid 2006. aastal lahkuma oma kodudest Ida-Birmas, mis suurendas riigisiseselt ümberasus-tatud inimeste arvu vähemalt 500 000ni;
6. tervitab Malaisia välisministri Syed Hamid Albar'i 2006. aasta uurimismissiooni Birmasse möödunud
aastal üheteistkümnendal Kagu-Aasia Maade Assotsiatsiooni (ASEAN) tippkohtumisel võetud seisukoha tule-
musena ja usub, et selle tulemuseks on nüüd ASEANi riikide rangemad meetmed Birma sõjalise huntasuhtes;
7. tervitab Rahvusvahelise Tööorganisatsiooni otsust tõstatada riikliku rahu- ja arengunõukogu jälestav
sunnitöö kasutamine ÜRO Julgeolekunõukogus ja Rahvusvahelises Kriminaalkohtus ning loodab, et karmim
tegutsemine veenab riiklikku rahu- ja arengunõukogu sellist tegevust lõpetama;
8. tunnistab, et ELi sihtsanktsioonid ei ole keskendunud majandusvaldkondadele, mis teenivad režiimile
olulist tulu ja selle tulemusena ei ole sanktsioonidel olnud soovitud mõju Birma rahva kannatuste eest otse-selt vastutavatele; palub komisjonil tagada, et kõik liikmesriigid rakendaksid kindlakäeliselt olemasolevaidpiiravaid meetmeid;
9. kutsub nõukogu üles laiendama sanktsioonide ulatust ning täiendama nimistut, kellele need on
suunatud, et see hõlmaks riikliku rahu- ja arengunõukogu ministreid, asetäitjaid, liikmeid, toetajaid ja tööta-jaid, lisaks nende perekonnaliikmeid ning ärimehi ja teisi režiimiga seotud prominentseid isikuid;
10. nõuab tungivalt, et Hiina, India ja teised riigid, kes jätkuvalt varustavad sõjaväelist huntat relvadega,
loobuksid oma tegevusest ja ühineksid rahvusvahelise üldsusega parema Birma ülesehitamise püüdlustes;
11. tervitab Lõuna-Korea prokuröride otsust esitada süüdistus neljateistkümnele seitsme Lõuna-Korea ette-
võtte heaks töötavale inimesele, kes väidetavalt varustasid Birma režiimi tehnoloogia ja varustusega, et aidataehitada relvatehast Pyay'sse Kesk-Birmas;
12. tervitab ÜRO esimese õigusabikeskuse avamist seitsmest Ban Mae Nai Soi laagris Loode-Tais, et abis-
tada selles naaberriigis elavaid Birma põgenikke ja ootab, et sellele järgnevad täiendavad ranged ÜRO
meetmed riikliku rahu- ja arengunõukogu suhtes;
13. nõuab, et kogu Birmale suunatud abi peab kohale jõudma tõeliste valitsusväliste organisatsioonide
kaudu ja jõudma inimesteni, kellele see mõeldud on, riikliku rahu- ja arengunõukogu režiimi osalus kõne-aluses protsessis peab olema võimalikult väike;
14. kutsub ÜRO Julgeolekunõukogu üles andma siduvat resolutsiooni, milles nõutakse demokraatia taasta-
mist Birmas ja kõigi poliitvangide, sealhulgas Aung San Suu Kyi vabastamist;
15. teeb presidendile ülesandeks edastada käesolev resolutsioon nõukogule, komisjonile, liikmesriikide
valitsustele, ASEANi maade valitsustele, Rahvusliku Demokraatia Liigale, riiklikule rahu- ja arengunõukogule
ning ÜRO peasekretärile.23.12.2006 C 317 E/903 Euroopa Liidu Teataja
Neljapäev, 14. detsember 2006ET